
                COMUNICAT DE PRESĂ
                Bilanțul activității ITM Botoșani în luna septembrie

În cursul lunii septembrie, în domeniul relațiilor de muncă, au fost efectuate 61 controale. Au fost dispuse 60 măsuri pentru remedierea deficiențelor constatate, au fost aplicate 7 sancţiuni contravenționale, din care 2 avertismente și 5 amenzi, în valoare de 102.500 lei
Deficiențele constatate au vizat: 
- neacordarea repausului săptămânal de 48 de ore consecutive, de regulă sâmbăta și  
  duminica;
- neîndeplinirea parțială de către angajatori a măsurilor dispuse de inspectorii de muncă 
  cu ocazia controalelor anterioare;
- neeliberarea adeverinţelor care să ateste activitatea desfăşurată, precum și extrase din  
  registrul general de evidenţă a salariaților solicitate de foștii angajați sau la încetarea  
  contractelor individuale de muncă; 
- angajatorul nu a făcut dovada plății diurnei către salariat, așa cum era prevăzut ăn  
  decontul pentru cheltuieli prezentat la control,  
- nepăstrarea la locul de desfășurare a activității a unei copii a contractului individual de  
  muncă pentru salariații care prestează activitate;
- nerespectarea obligației legale a oricărui angajator de a elabora normele de muncă, cu  
  consultarea salariaților,
- nerespectarea de către angajator a obligației de a completa în contractul individual  
  de muncă cuantumul, data de plată și modalitatea de achitare a salariului.
Angajatorii sancționați contravențional au încălcat prevederi ale legislației muncii, referitoare la:
- primirea la muncă a unei persoane fără încheierea unui contract individual de muncă în  
  formă scrisă;
- neacordarea repausului săptămânal de 48 de ore consecutive, de regulă sâmbăta și   
  duminica;
- neîndeplinirea măsurilor dispuse pentru remedierea deficiențelor constatate la termenul  
  stabilit în controlul anterior de către angajatori;

- transmiterea cu întârziere a datelor referitoare la încetarea unui  contract individual de  
  muncă în Reges-Online;
- nerespectarea obligației angajatorului de a ține la locul de muncă evidența orelor de  
  muncă prestate zilnic de fiecare salariat, cu evidențierea orelor de începere și de sfârșit  
  ale programului de lucru, și de a supune controlului inspectorilor de muncă această  
  evidență, ori de câte ori se solicită acest lucru;
- nerespectarea dispozițiilor privind munca suplimentară conform Codului Muncii.
De asemenea, în luna septembrie, Compartimentul Contracte Colective de Muncă şi Monitorizare Relaţii de Muncă a eliberat 146 de certificate/rapoarte cu informaţii extrase din baza de date gestionată de Inspecţia Muncii și 9 adeverințe eliberate în baza documentelor existente în arhiva ITM și 13 carnete de muncă.

În domeniul securității și sănătății în muncă, în cursul lunii septembrie, s-au desfăşurat următoarele activităţi:
- au fost efectuate controale la un număr de 50 agenţi economici, din care au fost 
  sancționați 29, au fost constatate 55 neconformităţi şi au fost dispuse 55 măsuri, fiind 
  aplicate 3 amenzi în valoare de 20.000 lei și 52 avertismente;
- Inspectoratului Teritorial de Muncă Botoșani i-au fost comunicate 8 evenimente de  
  către angajatori;
- un eveniment a fost comunicat de către Inspectoratul Teritorial de Muncă Botoșani către 
  Inspecția Muncii;
- 8 evenimente au fost cercetate de angajatori și avizate de Inspectoratul Teritorial de   
  Muncă Botoșani;
- au fost înregistrate 6 persoane accidentate în accidente de muncă, toate cu  incapacitate  
  temporară de muncă.

Cele mai des întâlnite deficienţe în cadrul acţiunilor de control au fost:  
- neîntocmire inventar al agenților chimici periculoși;
- nu s-au luat măsuri pentru a fi în posesia fișelor cu date tehnice de securitate pentru  
  toți agenții chimici periculoși;
- angajatorul nu a asigurat autorizarea anuală a fochistului;
- lipsa consemnării rezultatului instruirilor în fișele individuale a lucrătorilor;
- fișele de instruire nu sunt însoțite de fișele de aptitudini și nu sunt păstrate la locul de  
  muncă unde salariații își desfășoară activitatea;
- angajatorul nu a asigurat instruirea suficientă și adecvată în domeniul securității și  
  sănătății în muncă; 
- lipsă verificare PRAM;
- buletinul PRAM expirat la data controlului;
- instruirile periodice nu respectă intervalul dintre acestea, tematica, menționate în 
  programul de instruire-testare elaborat la nivel de unitate;
- nu a fost efectuat controlul medical periodic pentru stabilirea aptitudinilor în muncă;
- lipsa trusei medicale de la locul de muncă și a măsurilor de acordare prim ajutor,  
  stingerea incendiilor și evacuare lucrătorilor; 
- semnalizare de securitate și sănătate în muncă incompletă; 
- angajatorul nu deține planul de prevenire și protecție, compus din măsuri tehnice,  
  sanitare, organizatorice și de altă natură, bazat pe evaluarea riscurilor;
- angajatorul nu a stabilit în fișa postului fiecărui angajat atribuții și răspunderi în 
  domeniul securității și sănătății în muncă, corespunzător funcțiilor exercitate;
- fișele de instruire nu sunt semnate de toate persoanele implicate și nu au toate  
  rubricile completate;
- angajatorul nu a transmis deîndată la inspectorat, dar nu mai târziu de 24 de ore,  
  evenimentul în care a fost implicat și accidentat un lucrător angajat;
- angajatorul nu a procedat la cercetarea evenimentului imediat după producerea  
  acestuia;
- angajatorul nu a efectuat evaluarea riscurilor în vederea selecționării echipamentului  
  individual de protecție necesar dotării lucrătorilor;
- nu a fost desemnat lucrătorul care se va ocupa de activitatea de protecție și prevenire  
  a riscurilor în domeniul securității și sănătății în muncă;
- conductori electrici neprotejați;
- instruirea periodică nu respectă tematica și periodicitatea, aferentă anului 2026.  
Valoarea amenzilor aplicate de către ITM Botoşani, în luna septembrie, în domeniile de competență, este de 122.500 lei.     
Inspector-şef

